Document ID: 32005D0778

A BIZOTTSÁG HATÁROZATA
(2005. október 28.)
az Aminopyralidnak és a fluopicolidnak a 91/414/EGK tanácsi irányelv I. mellékletébe történő lehetséges felvétele céljából részletes vizsgálatra benyújtott dossziék teljességének elvi elismeréséről
(az értesítés a C(2004) 4535. számú dokumentummal történt)
(EGT vonatkozású szöveg)
(2005/778/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (3) bekezdésére,
mivel:
(1)
A 91/414/EGK irányelv előírja a növényvédő szerekben felhasználható engedélyezett hatóanyagok közösségi jegyzékének összeállítását.
(2)
A Dow AgroSciences Ltd. 2004. április 22-én benyújtott egy dossziét az Egyesült Királyság hatóságaihoz az Aminopyralid hatóanyagra vonatkozóan, a hatóanyagnak a 91/414/EGK irányelv I. mellékletébe történő felvételére irányuló kérelemmel együtt. A franciaországi Bayer CropScience 2004. május 7-én nyújtott be dossziét az Egyesült Királyság hatóságaihoz a fluopicolidra vonatkozóan, a hatóanyagnak a 91/414/EGK irányelv I. mellékletébe történő felvételére irányuló kérelemmel együtt.
(3)
Az Egyesült Királyság hatóságai jelezték a Bizottságnak, hogy az előzetes vizsgálatok szerint az érintett hatóanyagokra vonatkozó dossziék vélhetően megfelelnek a 91/414/EGK irányelv II. mellékletében meghatározott adat- és információszolgáltatási követelményeknek. Továbbá a benyújtott dossziék egy, az érintett hatóanyagot tartalmazó növényvédő szer tekintetében vélhetően megfelelnek a 91/414/EGK irányelv III. mellékletében megállapított adat- és információszolgáltatási követelményeknek is. Ezt követően a 91/414/EGK irányelv 6. cikkének (2) bekezdésével összhangban a dossziékat a kérelmezők benyújtották a Bizottságnak és a többi tagállamnak, valamint átadták az Élelmiszerlánc- és Állat-egészségügyi Állandó Bizottságnak.
(4)
E határozattal közösségi szinten hivatalosan meg kell erősíteni, hogy a dossziékat úgy kell tekinteni, mint amelyek elvben megfelelnek a 91/414/EGK irányelv II. mellékletében és - az érintett hatóanyagot tartalmazó legalább egy növényvédő szer tekintetében - a III. mellékletében megállapított adat- és információszolgáltatási követelményeknek.
(5)
E határozat nem érinti a Bizottság arra vonatkozó jogát, hogy - a dosszié egyes pontjainak tisztázása érdekében - a kérelmezőtől további adatok vagy információk benyújtását kérje.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 91/414/EGK irányelv 6. cikke (4) bekezdésének sérelme nélkül, az e határozat mellékletében meghatározott hatóanyagokra vonatkozó, és a Bizottsághoz és a tagállamokhoz az e hatóanyagoknak az irányelv I. mellékletébe történő felvételének céljából benyújtott dossziék elvben megfelelnek az irányelv II. mellékletében megállapított adat- és információszolgáltatási követelményeknek.
A dossziék - figyelemmel a javasolt felhasználásra - egy, a hatóanyagot tartalmazó növényvédő szer tekintetében megfelelnek az irányelv III. mellékletében megállapított adat- és információszolgáltatási követelményeknek is.
2. cikk
A referens tagállamok folytatják az érintett dossziék részletes vizsgálatát, és az Európai Bizottság részére a lehető leghamarabb, de legkésőbb az e határozatnak az Európai Unió Hivatalos Lapjában történő kihirdetésétől számított egy éven belül jelentik vizsgálataik következtetéseit, az érintett hatóanyagnak a 91/414/EGK irányelv I. mellékletébe történő felvételére vagy fel nem vételére, valamint az ezzel kapcsolatos feltételekre vonatkozó ajánlásokkal együtt.
3. cikk
Ennek a határozatnak a tagállamok a címzettjei.
Kelt Brüsszelben, 2005. október 28-án.

Labels: 7
3
6